בהפועל חיפה מתכוננים לעונה הקרובה במרץ ולאחר שהחתימו 4 זרים חדשים, פונים במועדון הצפוני לעבר חיזוק ישראלי. מהראן אבו ריא סיכם עקרונית את תנאיו בקבוצה והוא אמור להצטרף בעונה הקרובה ולשחק לעמדת המגן השמאלי, שם יחליף את עמיר נוסבאום.
אבו ריא שיחק בהפועל עכו בעונה האחרונה ושותף בלא מעט משחקים ברובם סיים 90 דקות על כר הדשא. בכלל נראה, כי הפועל חיפה ועכו מחליפות ביניהן שחקנים. יובל שבתאי עבר גם הוא לחיפה, כאשר יובל אבידור ויוסי דורה עשו את הדרך ההפוכה.
בנושא אחר, מאמן הכושר ליאור קפלן ימשיך בהפועל חיפה לעונה נוספת אחרי שיחה עם המאמן ראובן עטר. כזכור, הקבוצה של עטר החתימה השבוע את הזר הרביעי שלה, כאשר צירפה את השוער הצ'כי, פריסמיאל קובאר. מינדאוגאס קאלונאס, קשר נבחרת ליטא חתם לשנתיים בעכו.